
METODINĖS MEDŽIAGOS KOMPLEKTŲ SUKŪRIMO EKSPERTINIŲ PASLAUGŲ PIRKIMO TECHNINĖ SPECIFIKACIJA


I.  ĮVADINĖ DALIS

1. Perkančioji organizacija: Nacionalinė švietimo agentūra. Adresas – K. Kalinausko g. 7, LT-03107 Vilnius.
2. Sprendžiama problema – įvykdžius mokytojų apklausą dėl poreikio metodiniai medžiagai rengti prie jau sukurtų skaitmeninių mokymo priemonių Švietimo portale emokykla.lt paaiškėjo, kad net 89,5 % apklaustųjų nori papildomos metodinės medžiagos prie jau esamų skaitmeninių mokymo priemonių (toliau – SMP), kad galėtų pilnavertiškai naudoti SMP pamokose. 
3. Tikslas – įsigyti metodinės medžiagos komplektų sukūrimo ekspertines paslaugas, skirtas Švietimo portale (www.emokykla.lt) SMP metodinės medžiagos komplektams sukurti. Parengti metodinės medžiagos komplektai turi padėti mokytojams tinkamai ir veiksmingai naudoti esamas SMP pamokose.
4. Pirkimo objektas – Švietimo portalo SMP metodinės medžiagos komplektų sukūrimo ekspertinės paslaugos (toliau – eksperto paslaugos).
5. Pirkimas skaidomas į 5 pirkimo objekto dalis:
5.1. I pirkimo objekto dalis – lenkų kalbos dalyko ekspertinio vertinimo paslaugos (300 val.).
5.2. II pirkimo objekto dalis – visuomeninio ugdymo (istorija ir/ arba geografija) dalykų turinio ekspertinės paslaugos (150 val.).
5.3. III pirkimo objekto dalis – matematikos dalyko turinio ekspertinės paslaugos (200 val.).
5.4. IV pirkimo objekto dalis – gamtos mokslų dalykų turinio ekspertinės paslaugos (200 val.).
5.5. V pirkimo objekto dalis – pradinių klasių dalykų turinio ekspertinės paslaugos (150 val.).
6. Paslaugų suteikimo terminas – ne ilgesnis kaip 5 mėn. nuo sutarties įsigaliojimo datos.
7. Vykdomas žaliasis pirkimas ir nustatomi Aplinkosauginiai reikalavimai vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto LR aplinkos ministro 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.3 papunkčiu:
7.1.  Pirkimo objektas (dalis) tenkina Tvarkos aprašo 4.4.3 papunktyje nustatytą sąlygą[footnoteRef:2], nes perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. [2:  Perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir ] 


II.  BENDRIEJI REIKALAVIMAI PASLAUGŲ TEIKIMUI VISOMS PIRKIMO OBJEKTO DALIMS

8. Ekspertų paslaugos bus užsakomos visą laikotarpį, bet ne ilgiau nei 5 mėnesiai nuo sutarties įsigaliojimo dienos.
9. Apmokama už kiekvieną tinkamai įvykdytą užsakymą, pagal eksperto pateiktą ir suderintą su PO užsakymo ataskaitą.
10. Perkančioji organizacija neįsipareigoja įsigyti preliminarių paslaugų valandų kiekio, nurodyto techninės specifikacijos 5 punkte. Ekspertų paslaugos bus užsakomos pagal PO poreikį, konkretus perkamų ekspertų paslaugų valandų kiekis priklausys nuo PO poreikių.
11. Tiekėjas, teikiantis eksperto paslaugas (toliau – Ekspertas) turi laikytis/vadovautis Lietuvos Respublikos autorių teisių ir gretutinių teisių įstatymu (1999 m. gegužės 18 d. Nr. VIII1185, Vilnius), kad paslaugos vykdymo laikotarpiu galėtų teikti pastabas dėl panaudotos vaizdinės ir garsinės medžiagos autorių teisių. 
12. Ekspertas, rengdamas metodinę medžiagą, turi vadovautis Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 patvirtintomis „Priešmokyklinio, pradinio, pagrindinio ir vidurinio ugdymo bendrosiomis programomis“[footnoteRef:3] ir jose nustatytais ugdymo turinio standartais. [3:  V-1269 Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo] 

13. Ekspertas turi gebėti rašyti, skaityti ir komunikuoti taisyklinga lietuvių kalba, laikydamasis bendrinės lietuvių kalbos reikalavimų. 
14. Ekspertas pats pasirūpina pirkimo sutarčiai įgyvendinti reikalingomis priemonėmis ir įranga.
15. Per 5 darbo dienas nuo sutarties įsigaliojimo dienos Ekspertas turi kontaktiniu arba nuotoliniu būdu susitikti su PO atstovais ir aptarti paslaugų teikimo bei bendradarbiavimo eigą.
16. Eksperto paslaugų teikimo vieta nustatoma suderinus su PO. Šalių susitarimu eksperto paslaugos gali būti teikiamos nuotoliniu būdu.
17. Ekspertas dėl teikiamų eksperto paslaugų su PO atstovais bendradarbiauja tiesiogiai, o ne per trečiuosius asmenis. Siekdamas užtikrinti teikiamų paslaugų kokybę, Ekspertas dalyvauja pasitarimuose su PO atstovais, o prireikus – ir su Lietuvos Respublikos švietimo, mokslo ir sporto ministerijos atstovais. Jeigu pasitarimai vyksta nuotoliniu būdu, jų metu gali būti daromi vaizdo įrašai, kurie vėliau protokoluojami. Ekspertas turi atsižvelgti į PO darbuotojų per susitikimus ir elektroniniu paštu pateiktus siūlymus dėl teikiamų paslaugų kokybės.
[bookmark: _Hlk114822973] 
III.  SPECIALIEJI REIKALAVIMAI PASLAUGŲ TEIKIMUI I PIRKIMO OBJEKTO DALIAI
18. Lenkų kalbos dalyko turinio ekspertas, vertindamas SMP, vadovaujasi Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269  „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“[footnoteRef:4] lenkų tautinės mažumos gimtosios kalbos ir literatūros bendrąja programa. [4:  V-1269 Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo] 

19. Ekspertas turi įvertinti SMP „Lenkų tautinės mažumos gimtoji kalba ir literatūra 5–10 kl.“ Lenkų tautinės mažumos gimtoji kalba ir literatūra 5–10 kl. | Skaitmeninės mokymo priemonės (SMP) Emokykla.
20. Ekspertas, vertindamas SMP, tikrina, ar SMP nėra dalyko ir kalbos klaidų, netinkamų paveikslėlių ar vaizdų, ar tinkamai veikia užduotys ir ar medžiaga atitinka bendrąją programą, mokinių amžiaus tarpsnį bei lygių galimybių principus.
21. Ekspertas raštu ir žodžiu PO sutarta forma fiksuoja visus pastebėtus trūkumus ir klaidas. Šis etapas vykdomas ne ilgiau kaip 2 mėnesius nuo užsakymo pateikimo dienos.
22. Ekspertas raštu parengia metodinės medžiagos komplektus pagal klases ir temas, vadovaudamasis 21 punkte užfiksuotais pastebėtais trūkumais ir klaidomis. Darbų trukmė – ne ilgesnė kaip 4 mėnesiai nuo sutarties įsigaliojimo dienos.
23. Ekspertas patikrina, ar pakeitimai į SMP sudiegti tinkamai. Šis etapas vykdomas ne ilgiau kaip 5 mėnesį nuo metodinės medžiagos komplektų parengimo ir pateikimo PO dienos.
24. Ekspertas, gavęs užsakymą iš PO, paslaugų teikimo grafike suderintu laiku raštu pateikia ataskaitą, kurioje nurodo suteiktų paslaugų pobūdį, atliktus darbus ir darbo valandas. Ataskaitą suderina su PO.

IV. SPECIALIEJI REIKALAVIMAI PASLAUGŲ TEIKIMUI II–V PIRKIMO OBJEKTO DALIMS
I etapas – trukmė ne ilgiau 1 mėnuo nuo sutarties įsigaliojimo dienos:
25. Ekspertas analizuoja atitinkamo dalyko ar ugdymo srities Švietimo portale skelbiamas SMP: visuomeninio ugdymo arba matematikos arba gamtos mokslų arba pradinių klasių dalykų turinio SMP (priklausomai nuo pirkimo dalies).
26. Ekspertai turi atlikti SMP analizę, įvertindami turinio atitiktį bendrosioms programoms, metodinį nuoseklumą, praktinį pritaikomumą pamokoje, naudojimo patogumą, skaitmeninio turinio interaktyvumą, prieinamumą, vertinimo ir įsivertinimo galimybes bei sąsajas su mokytojų darbo poreikiais.
27. Atlikę analizę ekspertai nustato, kokia metodinė medžiaga reikalinga prie esamų SMP: rekomendacijos, veiklų pavyzdžiai, užduočių taikymo scenarijai, vertinimo ir įsivertinimo priemonės, pamokų planai ar kita metodinė pagalba, skirta mokytojams tinkamai naudoti SMP pamokose. Metodinės medžiagos komplektų gali būti parengta daugiau nei vienas; jų kiekis ir turinys priklauso nuo atliktos SMP analizės ir nustatyto pagalbinės metodinės medžiagos poreikio konkrečioms SMP ir susitarimo (suderinimo) su PO.
28. Ekspertai parengia metodinės medžiagos komplekto sudėties planą, kuriame nurodo planuojamus parengti metodinės medžiagos elementus, jų apimtį ir kiekį, ir šį planą suderina su PO.
II etapas – trukmė ne ilgiau 5 mėnesiai nuo sutarties įsigaliojimo dienos:
29. Kitu etapu ekspertai parengia metodinės medžiagos komplektus, skirtus mokytojams tinkamai ir veiksmingai naudoti esamas SMP pamokose.
30. Metodinės medžiagos komplektuose turi būti pateiktos aiškios rekomendacijos, kaip konkrečias SMP taikyti ugdymo procese, planuojant pamoką, organizuojant mokinių veiklas ir vertinant jų pasiekimus.
31. Kiekvienas metodinės medžiagos komplektas turi būti parengtas taip, kad mokytojas galėtų jį naudoti be papildomo išsamaus pasirengimo: komplekte turi būti aiškiai nurodyta paskirtis, taikymo galimybės, siūloma veiklų eiga ir rekomenduojami naudojimo būdai.
32. Metodinė medžiaga turi būti susieta su konkrečiomis Švietimo portale skelbiamomis SMP, jų temomis, veiklomis ar užduotimis, kad mokytojui būtų aišku, kada ir kaip ją taikyti pamokoje.
33. Parengti metodinės medžiagos komplektai turi būti pateikti redaguojamu ir peržiūrai tinkamu formatu, suderintu su PO, kad prireikus juos būtų galima atnaujinti, tikslinti ir naudoti pedagogų profesinei pagalbai.
34. Ekspertas, gavęs užsakymą iš PO, paslaugų teikimo grafike suderintu laiku raštu pateikia ataskaitą, kurioje nurodo suteiktų paslaugų pobūdį, atliktus darbus ir darbo valandas. Ataskaitą suderina su PO.
35. Paslaugoms nustatomas Tiekėjo pasiūlytas ne trumpesnis kaip 6 mėnesių garantinis terminas. Garantinis terminas skaičiuojamas nuo Paslaugų priėmimo – perdavimo akto  pasirašymo dienos.
35.1. Garantinio aptarnavimo laikotarpiu ekspertas neatlygintinai šalina visus trūkumus, susijusius su metodinės medžiagos klaidomis.
35.2. Garantinio aptarnavimo paslaugos turi būti teikiamos adresu Kalinausko g. 7, Vilnius, arba nuotoliniu būdu darbo dienomis darbo laiku, t. y. nuo aštuntos (8.00 val.) iki septynioliktos valandos (17.00 val.) pirmadieniais, antradieniais, trečiadieniais ir ketvirtadieniais ir nuo aštuntos (8.00 val.) iki penkioliktos valandos keturiasdešimt penkių minučių (15.45 val.) – penktadieniais.

